CELEX: 62013CN0334
Language: el
Date: 2013-06-19 00:00:00
Title: Υπόθεση C-334/13: Αίτηση προδικαστικής αποφάσεως, την οποία υπέβαλε το Bundesfinanzhof (Γερμανία) στις 19 Ιουνίου 2013 — Nordex Food A/S κατά Hauptzollamt Hamburg-Jonas

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/23
            
         Αίτηση προδικαστικής αποφάσεως, την οποία υπέβαλε το Bundesfinanzhof (Γερμανία) στις 19 Ιουνίου 2013 — Nordex Food A/S κατά Hauptzollamt Hamburg-Jonas
   (Υπόθεση C-334/13)
   2013/C 260/41
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγουσα και αναιρεσείουσα:Nordex Food A/S
   
      Καθού και αναιρεσίβλητο:Hauptzollamt Hamburg-Jonas
   
      Προδικαστικά ερωτήματα
   
   
               1)
            
            
               Πρέπει να γίνει δεκτό, στο πλαίσιο αποφάσεως περί χορηγήσεως επιστροφής κατά την εξαγωγή, ότι το πιστοποιητικό εξαγωγής είναι σύμφωνο με το άρθρο 4, παράγραφος 1, του κανονισμού (ΕΚ) 800/1999 για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (1), εφόσον το τελωνείο εξαγωγών αποδέχθηκε τη διασάφηση εξαγωγής χωρίς να συνυποβληθεί πιστοποιητικό, επιτρέποντας στον εξαγωγέα να το υποβάλει εντός συγκεκριμένης προθεσμίας την οποία αυτός τήρησε;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: Επιβάλλει το άρθρο 4, παράγραφος 1, του κανονισμού (ΕΚ) 800/1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, την υποβολή του πιστοποιητικού εξαγωγής οπωσδήποτε κατά τον χρόνο υποβολής της διασαφήσεως εξαγωγής ή αρκεί ο εξαγωγέας να υποβάλει το εν λόγω πιστοποιητικό (που του χορηγήθηκε πριν από την εξαγωγή) κατά τη διαδικασία καταβολής;
            
         
               3)
            
            
               Μπορεί ο εξαγωγέας, ο οποίος αρχικώς είχε υποβάλει πλαστά τελωνειακά έγγραφα όσον αφορά την άφιξη του εξαγόμενου εμπορεύματος στη χώρα προορισμού, να υποβάλει έγκυρα τελωνειακά έγγραφα προς εξασφάλιση των δικαιωμάτων του ακόμη και μετά την παρέλευση των προθεσμιών που προβλέπει ο κανονισμός (ΕΚ) 800/1999 για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, εφόσον η καθυστερημένη υποβολή δεν επιβραδύνει ούτε κωλύει τη διεκπεραίωση της διαδικασίας καταβολής, δεδομένου ότι η αίτηση επιστροφής είχε απορριφθεί αρχικώς για λόγους διαφορετικούς από τη μη υποβολή των εν λόγω αποδείξεων αφίξεως και αυτές υποβλήθηκαν μετά τη διαπίστωση της πλαστογραφίας των σχετικών εγγράφων;
            
         
               4)
            
            
               Μπορεί να επιβληθεί κύρωση κατά το άρθρο 51 του κανονισμού (ΕΚ) 800/1999 για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, όταν η αιτούμενη επιστροφή κατά την εξαγωγή αντιστοιχεί μεν στην πραγματική επιστροφή που πρέπει να χορηγηθεί, αλλά ο εξαγωγέας έχει υποβάλει αρχικώς, στο πλαίσιο της διαδικασίας καταβολής, έγγραφα βάσει των οποίων δεν θα ήταν δυνατό να του χορηγηθεί η σχετική επιστροφή;
            
         
      (1)  Κανονισμός (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (ΕΕ L 102, σ. 11).